[{"text_idx": "#000001", "text": "La 1-an de junio Gao Hucheng, c\u0302ina ministro pri komerco, kaj Yoon Sang-jick, ministro pri komerco, industrio kaj energio de la Korea Respubliko, subskribis la interkonsenton pri libera komerco inter la du landoj. Tio markis, ke en pli ol 3 jaroj komplete konfirmig\u0302is la interkonsento post 14 rondoj da intertraktado. Antau\u0306 tio, C\u0302inio jam subskribis interkonsentojn pri libera komercado kun 12 landoj kaj regionoj, inkluzive de ASEAN, Singapuro, C\u0302ilio kaj Peruo. Sed en komparo kun ili, tiu inter C\u0302inio kaj la Korea Respubliko enhavas la plej grandan skalon de diskuttemoj kaj la plej grandan kvanton de komerco."}, {"text_idx": "#000002", "text": "Pri la c\u0302inaj konsumantoj, la plej rekta profito estas, ke oni povos pli facile akiri malmultekostajn varojn el la Korea Respubliko. Oni esperas, ke post efektivig\u0302o de la interkonsento koreaj kosmetikaj\u0302oj farig\u0302os pli malmultekostaj. Krom ac\u0302etado kaj uzado de koreaj kosmetikaj\u0302oj, nemalmultaj c\u0302inoj veturas al la Korea Respubliko por plastika kirurgio."}, {"text_idx": "#000003", "text": "Lau\u0306 la interkonsento, koreaj kuracistoj kun medicina permesilo povas labori en C\u0302inio en mallonga tempo, kiu eble estos plilongigita de 6 monatoj al unu jaro. Estonte c\u0302inoj, kiuj volas akcepti plastikan kirurgion, ne plu bezonos forlasi sian landon."}, {"text_idx": "#000004", "text": "Alia profito koncernas vojag\u0302ojn al la Korea Respubliko. Lau\u0306 la interkonsento, la c\u0302ina flanko permesos al koreaj turismaj agentejoj liveri servon al c\u0302inaj vojag\u0302antoj. Tio signifas, ke c\u0302inoj havos eblecon ricevi servon de koreaj agentejoj, kiam ili vizitas la Korean Respublikon au\u0306 aliajn landojn. Krome, la du landoj kunlaboros en la filma kaj televida industrioj por pli facila prezentado de pli multaj koreaj filmoj kaj laborado de koreaj talentuloj de tiu kampo en la c\u0302ina merkato."}, {"text_idx": "#000005", "text": "Estas antau\u0306vidate, ke pos\u0302telefonoj, komputiloj kaj malgrandaj hejmaparatoj produktitaj en la Korea Respubliko popularig\u0302os en la c\u0302ina merkato. Samtempe, tiaj c\u0302inaj produktaj\u0302oj kiaj manfaritaj\u0302oj, vestaj\u0302oj, mang\u0302aj\u0302oj kaj similaj per sia avantag\u0302o de malalta prezo alportos facilecon al la korea popolo. La interkonsento pri libera komercado nur alportos pli kaj pli multajn profitojn al la popoloj de la du landoj."}, {"text_idx": "#000006", "text": "La liberkomerca regiono profitigas ne nur la du partnerajn landojn, sed ankau\u0306 aliajn regionojn c\u0302irkau\u0306ajn, ekzemple Taiwan kaj Japanio. En la jaro 2013, la intertrakto pri la interkonsento inter C\u0302inio, Japanio kaj la Korea Respubliko pri la libera komercado devis esti c\u0302esigita pro tio, ke Japanio ne volis liberigi tarifojn en diversaj kampoj. La c\u0302i-foja sukceso en la interkonsento pri libera komercado inter C\u0302inio kaj la Korea Respubliko helpos pus\u0302i Japanion reveni al la tablo de intertraktado."}, {"text_idx": "#000007", "text": "En la konstruado de \"Unu Zono, Unu Vojo\", C\u0302inio proponas al la najbaraj landoj la starigon de komunumon de la komuna sorto. Unuflanke la subskribo de la interkonsento pri libera komercado inter C\u0302inio kaj la Korea Respubliko antau\u0306enpus\u0302as la disvolvig\u0302on de komunumo de la komuna sorto en Azio, kaj aliflanke la disvolva celo de tiu c\u0302i komunumo antau\u0306enpus\u0302os la efektivigon de la interkonsento."}, {"text_idx": "#000008", "text": "C\u0302ina ministro pri komerco Gao Hucheng diris, ke la subskribo kaj efektivigo de la interkonsento povas forte plirapidigi la ekonomian unuig\u0302on de la regionoj orient-azia kaj azi-pacifika kaj konstruadon de komunumon de la komuna sorto en Azio, kaj por krei novan futuron por la tuta Azio. La liberkomerca regiono inter C\u0302inio kaj la Korea Respubliko estas ankau\u0306 grava ligo inter la c\u0302ina strategio \"Unu zono, unu vojo\" kaj la korea plano \"Eu\u0306ropazia Iniciato\". Pro tio por la Korea Respubliko la konstruado de komunumo de la komuna sorto kun C\u0302inio havas pli grandan signifon ol por aliaj landoj."}]